Роланд Столц
Франк Роланд „Роле” Столц (; Стокхолм, 1. август 1931 − Стокхолм, 19. фебруар 2001) био је шведски хокејаш на леду који је током каријере играо на позицијама одбрамбеног играча. Троструки је шведски олимпијац, добитник признања -{Guldpucken}- за најбољег шведског играча за сезону 1958/59. и члан Хокејашке куће славних ИИХФ-а од 1999. године. 

Читаву играчку каријеру (1955−1970) провео је играјући у шведској лиги за екипу Јургордена са којом је освојио чак шест титула националног првака (у сезонама 1957/58, 1958/59, 1959/60, 1960/61, 1961/62. и 1962/63), а пет сезона је окончао на списку са идеалном поставом првенства. Његов дрес са бројем #2 који је носио играјући за Јургорден повучен је из употребе у том клубу. У националним првенствима одиграо је 242 утакмице, уз учинак од 68 голова и 75 асистенција.	 

Био је стандардни члан репрезентације Шведске са којом је наступио на трима узастопним олимпијским играма − ЗОИ 1960, ЗОИ 1964. и ЗОИ 1968, а највећи успех остварио је на играма у Инзбруку на којима је шведски тим освојио сребрну олимпијску медаљу. Наступио је и на шест светских првенстава на којима је освојио по две златне (СП 1957. и СП 1962), сребрне и бронзане медаље. На светским првенствима и олимпијским играма одиграо је 27 утакмице уз учинак од једног постигнутог гола. 

По окончању играчке каријере радио је као спортски коментатор за Шведску националну телевизију.

Види још 
 Репрезентација Шведске у хокеју на леду
 Хокеј на леду на Зимским олимпијским играма 1964.
 ХК Јургорден

Референце

Спољашње везе 

 
 Олимпијска статистика на сајту -{sports-reference.com}-
 Биографија на сајту Олимпијског комитета Шведске

Рођени 1931.
Умрли 2001.
Шведски хокејаши на леду
Шведски хокејашки тренери
Хокејаши на леду на Зимским олимпијским играма 1960.
Шведски олимпијци на Зимским олимпијским играма 1960.
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Хокејаши на леду на Зимским олимпијским играма 1968.
Шведски олимпијци на Зимским олимпијским играма 1968.
Освајачи олимпијских медаља у хокеју на леду
Освајачи сребрних олимпијских медаља за Шведску
Светски прваци у хокеју на леду